Ehdotus NEUVOSTON PÄÄTÖS ETA:n sekakomiteassa esitettävästä Euroopan unionin kannastaETA-sopimuksen liitteen XXI (Tilastot) muuttamiseen /* COM/2012/0180 final - 2012/0090 (NLE) */





PERUSTELUT 1. EHDOTUKSEN TAUSTA Jotta voidaan varmistaa sisämarkkinoiden edellyttämä oikeusvarmuus ja yhdenmukaisuus, ETA:n sekakomitean on otettava kaikki asiaankuuluva unionin lainsäädäntö osaksi ETA-sopimusta mahdollisimman pian lainsäädännön antamisen jälkeen. 2. KUULEMISTEN JA VAIKUTUSTENARVIOINTIEN TULOKSET ETA:n sekakomitean päätösluonnoksella (joka on ehdotetun neuvoston päätöksen liitteenä) on tarkoitus muuttaa liitettä XXI (Tilastot) lisäämällä siihen tällä alalla annetut uudet unionin säädökset. Tässä tapauksessa kyseeseen tuleva säädös on Euroopan matkailutilastoista ja neuvoston direktiivin 95/57/EY kumoamisesta 6 päivänä heinäkuuta 2011 annettu Euroopan parlamentin ja neuvoston asetus (EU) N:o 692/2011. Tämän säädöksen täytäntöönpanemiseksi ehdotetaan Liechtensteinia koskevaa mukautusta. Liechtenstein haluaa pitää voimassa poikkeuksen, joka koskee matkailualaa koskevien tilastotietojen keräämisestä 23 päivänä marraskuuta 1995 annetun neuvoston direktiivin 95/57/EY liitteessä olevassa C kohdassa edellytettyä matkailun kysyntää koskevaa tietojenkeruuta, mainitun direktiivin kumoavan asetuksen (EU) N:o 692/2011 osalta. Poikkeuksen säilyttämistä perustellaan sillä, että kyseiset tiedot on kerättävä otannan avulla. Koska luotettavien tietojen saamiseksi tarvitaan suuri otos, keruusta aiheutuisi suuri rasite Liechtensteinille. 3. EHDOTUKSEN OIKEUDELLINEN SISÄLTÖ Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan mukaan neuvosto hyväksyy komission ehdotuksesta unionin puolesta esitettävän kannan tällaisiin päätöksiin. Komissio toimittaa ETA:n sekakomitean päätösluonnoksen neuvostolle hyväksyttäväksi unionin kannaksi. Komissio toivoo voivansa esittää sen ETA:n sekakomiteassa mahdollisimman pian. 2012/0090 (NLE) Ehdotus NEUVOSTON PÄÄTÖS ETA:n sekakomiteassa esitettävästä Euroopan unionin kannasta ETA-sopimuksen liitteen XXI (Tilastot) muuttamiseen EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 338 artiklan 1 kohdan yhdessä sen 218 artiklan 9 kohdan kanssa, ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94[1] ja erityisesti sen 1 artiklan 3 kohdan, ottaa huomioon Euroopan komission ehdotuksen, sekä katsoo seuraavaa: (1) Euroopan talousalueesta tehdyn sopimuksen, jäljempänä ’ETA-sopimus’, liitteeseen XXI sisältyy tilastoja koskevia määräyksiä ja järjestelyjä. (2) Euroopan matkailutilastoista ja neuvoston direktiivin 95/57/EY kumoamisesta 6 päivänä heinäkuuta 2011 annettu Euroopan parlamentin ja neuvoston asetus (EU) N:o 692/2011[2] olisi otettava osaksi sopimusta. (3) Asetuksella (EU) N:o 692/2011 kumotaan neuvoston direktiivi 95/57/EY[3], joka on otettu osaksi sopimusta ja joka näin ollen olisi poistettava sopimuksesta, ON HYVÄKSYNYT TÄMÄN PÄÄTÖKSEN: 1 artikla ETA:n sekakomiteassa esitettävä unionin kanta ETA-sopimuksen liitteen XXI ehdotettuun muuttamiseen perustuu tähän päätökseen liitettyyn luonnokseen ETA:n sekakomitean päätökseksi. 2 artikla Tämä päätös tulee voimaan päivänä, jona se hyväksytään. Tehty Brysselissä Neuvoston puolesta Puheenjohtaja LIITE Luonnos Luonnos (5.9.2011) ETA:N SEKAKOMITEAN PÄÄTÖS N:o […], annettu […], ETA-sopimuksen liitteen XXI (Tilastot) muuttamisesta ETA:n SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan, sekä katsoo seuraavaa: (1) Sopimuksen liite XXI muutettiin … annetulla ETA:n sekakomitean päätöksellä N:o .../…..[4] (2) Euroopan matkailutilastoista ja neuvoston direktiivin 95/57/EY kumoamisesta 6 päivänä heinäkuuta 2011 annettu Euroopan parlamentin ja neuvoston asetus (EU) N:o 692/2011[5] olisi otettava osaksi sopimusta. (3) Asetuksella (EU) N:o 692/2011 kumotaan neuvoston direktiivi 95/57/EY[6], joka on otettu osaksi sopimusta ja joka näin ollen olisi poistettava sopimuksesta, ON PÄÄTTÄNYT SEURAAVAA: 1 artikla Korvataan liitteessä XXI olevan 7c kohdan (neuvoston direktiivi 95/57/EY) teksti seuraavasti: ”32011 R 0692: Euroopan parlamentin ja neuvoston asetus (EU) N:o 692/2011, annettu 6 päivänä heinäkuuta 2011, Euroopan matkailutilastoista ja neuvoston direktiivin 95/57/EY kumoamisesta (EUVL L 192, 22.7.2011, s. 17) Tätä sopimusta sovellettaessa asetuksen säännöksiä koskee seuraava mukautus: Liechtenstein vapautetaan tämän asetuksen liitteessä II edellytettyjen tietojen keräämisestä.”. 2 artikla Asetuksen (EU) N:o 692/2011 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia. 3 artikla Tämä päätös tulee voimaan […] päivänä […] kuuta […], jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle*. 4 artikla Tämä päätös julkaistaan Euroopan unionin virallisen lehden ETA-osastossa ja ETA-täydennysosassa. Tehty Brysselissä ETA:n sekakomitean puolesta Puheenjohtaja ETA:n sekakomitean sihteerit [1] EYVL L 305, 30.11.1994, s. 6. [2] EUVL L 192, 22.7.2011, s. 17. [3] EYVL L 291, 6.12.1995, s. 32. [4] EUVL L … [5] EUVL L 192, 22.7.2011, s. 17. [6] EYVL L 291, 6.12.1995, s. 32. * [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]